127 



die übrigen 1700 sind von den protestierenden Theologen 

 vnd gelehrten in der reformierten religion vsgangen. 



Zuo Buschlav sind vernampt diser zyt: Hans Jacob 

 vnd Batista Paruasyn, item Antoni Landolff etc. Zuo Cur 

 starb burgermeister Marti Jenni, vnd ward zuo einem burger- 

 meister erkorn: Giidenz Gsell, sines allters^ verstandts vnd 

 hocher wysheit halben des ansechlichen hochen standts vnd 

 ampts würdig. 



Der Hagel (hat) übel gschent zuo Zizers, trimis, 

 Undervaz. 



Bi den Pündteren haben ir laben beschlossen J. Carli 

 von Schouwenstein, Fendrich Hans Buol, Aman Matys Hippel 

 zuo Salux, Landschryber Janet Schcarpatet zuo Schweinigen, 

 Baltassar Scier von Lenz, Thombcustos des hochen stiffts 

 Cur. Sind al 5 gar jung abgstorben. Wyter sturbent in 

 disem Jar: Comissari Cristan Matysen frou, Landtrichter 

 Galus von Mund tochter, ouch jung, Zunfftmeister Baschli 

 Strub, Zunfftm. Marti Gasper, Aman Matys Battallia us Schil- 

 ficc, Aman Hans von Jilarmells zuo Riams etc. 



In disem Jar rotierten sich vil mörder an underschid- 

 lichen orten, deren zuo süberung der straasen vil gericht 

 wurdent. 



Anno 1593»". 



Glycher gestallt, wie sich im December des lest ab- 

 geloffnen 92. iars vilerley selzame wunderzeichen erschinend, 

 also ist widrum den 9. tag Jener des 93. iars ein selzame 

 gesiebt am himel 2 fürnemen personen zuo Lenz in Bell- 

 uorter gericht begägnet. Ein stund in der nacht erzeiget 

 sich ein glänzender schyn der sonnen enlich, welicher endlich 



